Downloaded from YTS.LT
Official YIFY movies site: YTS.LT
Traži me više od sto policajaca.
NOVI MEKSIKO
Neću ići
u jebeni zatvor
ni na jednu minutu
kad nisam kriv.
Ovaj mi je poziv stigao dok sam snimao dokumentarni film
o neobičnoj smrti jednog milijardera u Monaku.
Dogodilo se umorstvo.
Žrtva je bankar i milijarder...
Sve se događa na omiljenom terenu bogatih i slavnih - u Monaku.
Nameću se brojna pitanja. Tko je htio da on umre i zašto?
Zašto bi ga netko htio ubiti?
Nikomu ne mogu vjerovati, Hodge. Ne mogu.
Ono ubojstvo u Monaku...
To nije nikakav dokaz. Sve su to gluposti.
Smrt bogatog bankara Edmonda Safre postaje sve tajanstvenija.
Ugušio se u požaru u svom stanu u Monaku.
Film o smrti Edmonda Safre 1999.
Dvojica maskiranih ubojica provalila su u Safrin penthaus,
izbola njegovatelja i zapalila stan.
Pravi misterij! Što se točno dogodilo?
- Edmond Safra. - Edmond Safra.
Edmond Safra.
Taj milijarder imao je neprijatelje.
Tko je ubio Edmonda Safru?
Ruska mafija.
RUSI
Safra je otkucao rusku mafiju FBI-u.
Tko je odgovoran za Edmondovu smrt?
Medicinski tehničar koji je ubio Edmonda.
Medicinski tehničar jedini spominje provalnike.
Jesam li ja lažljivac? Ne, ni govora.
Dokazi jasno govore da nisam.
Osjećam da smo muž i ja bliskiji nego ikad prije.
SUPRUGA
Neki su vjerovali da ga je Lily Safra ubila.
Ona je bogomoljka.
Milijarder, žena crna udovica, ubojstvo u Monaku...
Ne postoji bolji krimić od ubojstva Edmonda Safre.
UBOJSTVO U MONAKU
Zbog ovoga sam pet godina išla na sud. Imali smo deset odvjetnika.
Često su me tužili.
Zahvaljujući meni naši pravnici stalno imaju posla.
NOVINARKA
Biste li se predstavili?
UBOJSTVO
Ja sam Isabel Vincent.
Istraživačka sam novinarka u New York Postu.
Godinama sam pokušavala otkriti istinu o smrti Edmonda Safre.
Taj misterij nikad nije do kraja objašnjen.
U noći kad je umro, navodno su maskirani uljezi
provalili u Safrin penthaus u Monaku
kako bi ga oteli ili ubili.
Edmond i medicinska sestra zaključaju se u armirano sklonište u stanu.
Provalnici ne uspiju ući k njima
i zapale penthaus.
Vatrogasci i policajci provale u sklonište.
Zateknu Edmonda Safru u crvenu naslonjaču
i medicinsku sestru Vivian Torrente na tlu pokraj njegovih nogu.
Kako su tako umrli?
Tko je ušao? Što se dogodilo?
Ako je motiv novac,
ima smisla napasti Edmonda Safru.
Rodom je Libanonac, iz bogate je židovske obitelji.
Forbes ga je naveo kao jednog od 200 najbogatijih ljudi.
Diljem svijeta imali su strašno skupocjene posjede.
Safra i njegovi poslovi uvijek su bili obavijeni velom tajne.
Specijalnost mu je bilo privatno bankarstvo za bogate klijente.
Imao je puno moćnih klijenata.
To su holivudski glumci, političari,
čak i monegaška kraljevska obitelj.
G. Safra je moj bankar.
Bio je jako dobar sa slavnim osobama.
Lova do krova
Život iz snova
Edmond je bio basnoslovno bogat.
DVORAC LEDI COLIN CAMPBELL
PRIJATELJICE OBITELJI SAFRA
(NEKIH ČLANOVA) OBITELJI
Ledi C., hvala vam na ovome. Jako sam vam zahvalan.
- Jeste li za piće? - Ne, hvala.
Želim ovo što prije obaviti.
- Počnite. - U redu.
Dobro.
- Biste li nam se predstavili? - Ne bih.
Tko je ledi Colin Campbell?
Ledi Colin Campbell je plemkinja.
Ona je impozantna žena i odlična književnica.
- Jeste li išli u dvorac? - Da.
Ajoj.
Zapravo, ništa od ovoga.
Završili smo.
Nevjerojatno, jebote!
Mislite li da je pouzdana?
Imate jedan sat.
Ni sekundu više.
Znam da se doima malo ludom, ali veoma je pametna.
I sve je doznavala u trenutku kad se događalo.
Počela sam pisati knjigu Carica Bianca,
koja se temeljila na životu Lily Safre.
Kad se pročulo da pišem tu knjigu,
javio mi se Joseph Safra, jedan od Edmondove braće.
Tako sam dobila puno informacija
kojima inače ne bih imala pristup.
Braća nisu smatrala Lily prikladnom suprugom za svog brata.
Safre su uvijek bili veoma ugledna obitelj,
dočim Lily Safra nije bila visoka roda.
Željela je postati vodećom pripadnicom mondenog društva
i odlučila je ostvariti taj cilj.
Budući da je Edmond onemoćao, jer je imao Parkinsonovu bolest,
morala se brinuti za Edmonda
i to ju je ograničavalo u njezinu naumu.
Edmond je pio hrpu lijekova.
Od nekih je bio paranoičan i mislio je da mu ljudi žele nauditi.
Zato se okružio osobnim čuvarima i njegovateljima.
Dobro, idemo. Počnimo.
Ted je ovdje. Možemo.
Ted Maher dođe na razgovor za posao.
Bio je u Zelenim beretkama, a bio je i medicinski tehničar.
Stoga je bio dobar kandidat.
Vratimo film. Vratimo se u prošlost.
Kako ste dobili taj angažman?
Ajme.
U New Yorku sam bio neonatalni medicinski tehničar.
Moja supruga Heidi radila je sa mnom u bolnici.
Bio je veoma topao i brižan.
Imali smo troje djece, jedno iz prethodnog braka.
Volio je djecu. Bila su s njim i dok je kosio travu.
Saznali smo da bolnica ide u štrajk
i da bismo Heidi i ja mogli ostati bez posla.
Plaće su nam jedva bile dovoljne
da sve poplaćamo, kredit i ostalo.
U to doba brinuo sam se za blizance,
a njihovi su roditelji bili ugostitelji u službi bogataša.
Rekli su mi da znaju nekoga tko treba njegovatelja.
To je bio jedan od najvećih bogataša Edmond Safra.
Imao je Parkinsonovu bolest.
Morao bih otići u Monako.
Prezentirali su mi tu ideju.
Pomislio sam: „Pa to zvuči jako lijepo!”
Nakon razgovora sa suprugom i djecom...
Bok.
- Bok. Volim te. - Sve vas volim.
...otišao sam avionom u Nicu u Francuskoj.
FRANCUSKA
Ondje me dočekala limuzina.
U sebi sam mislio: „Čovječe! Ovo je baš fora!”
Došli smo u najskuplju vilu na svijetu. Ludilo!
EDMONDOV DOM U FRANCUSKOJ
Uđem. Posvuda su zaštitari. Hodaju okolo s nekakvim Uzijima.
Otpratili su me u vilu i rekli da idem psihijatru na razgovor.
Psihijatar je brzo shvatio
da nisam manijak i da je sve u redu.
Zatim sam išao supruzi g. Safre Lily Safri.
Ona je bila u meni nedostižnom rangu.
Imala je sluškinje, batlere i osiguranje.
Ispunjavali su joj sve želje.
Rekla je:
„Puno smo toga čuli o vama, puno dobroga.”
Prije sam bio specijalac,
pa neću biti samo medicinski tehničar njezinu mužu, nego i osobni čuvar.
I to je bilo to.
Lily mi je postavila neka osnovna pitanja
i rekla: „Razgovarat ću s mužem i sutra ćete doći ovamo.”
I tako sam počeo raditi.
Kakav je Monako?
Monako...
MONAKO
O, Bože!
Sve što vidite u filmovima o Jamesu Bondu,
glamur, bogatstvo, kockarnicu...
G. Bond.
Ondje su najbogatiji ljudi na svijetu.
Monako je porezno utočište,
s više milijunaša po četvornom kilometru nego bilo gdje drugdje.
Monako je raj za sumnjive ljude.
Ovdje bogataši izbjegavaju plaćanje poreza svojim domovinama.
Monako je minijaturan,
a pravi je zabavni park za bogataše.
Ali je i pod strogim nadzorom.
Monako je među najsigurnijim državama.
Nadzorne kamere snimaju gotovo svaki kutak kneževine.
Po jedan policajac na 60 ljudi. To je najsigurnije mjesto na svijetu.
Monako grca u novcu.
Ondje su filmske zvijezde, članovi kraljevskih obitelji i milijarderi.
Rad za g. Safru bio je posao iz snova.
Plaćali su mi 600 dolara na dan
i dobivao sam dodatnih 10 000 na mjesec
da si mogu platiti hotel, spremače, obroke,
alkohol kad ne radim... Sve su mi plaćali.
Život je bio divan!
Jedino mi je nedostajala obitelj.
Nakon nekoliko mjeseci obratio sam se naređenima
i rekao: „Bilo bi jako dobro kad bih mogao ovamo dovesti obitelj.”
Rekli su da mogu.
Tražio sam školu za djecu.
Tražio sam stan u blizini.
Sve je bilo spremno.
Imao sam veliku sreću. Bilo je divno.
A onda je sve otišlo kvragu.
Jedan od najbogatijih bankara umro je
prilikom tajanstvene provale u njegov dom u Monaku.
Safra i medicinska sestra ugušili su se.
Supruga je uspjela pobjeći.
Tehničar je izboden, ali se oporavlja.
Medicinski tehničar kojeg su ubojice izboli
hospitaliziran je u bolnici Princeza Grace.
PALAČA PRAVDE
MONEGAŠKI JAVNI TUŽILAC
(ZASTUPA KNEŽEVINU)
Dame i gospodo.
Naoružani napadači ušli su u stan.
G. Safra sakrio se u kupaonicu
s medicinskom sestrom, gđom Vivian Torrente.
Iako su vatrogasci bili nazočni, odbijao je izaći.
Od dima su se ugušili i umrli.
Znamo li kako je požar počeo?
Nismo uspjeli utvrditi što je prouzročilo požar.
Imate li snimke kamera?
Vide li se uljezi na njima?
Zaplijenili smo snimke i upravo ih proučavamo.
Kako se zove ozlijeđeni?
Ted Maher.
Medicinski tehničar uboden je nožem u lijevo bedro
i u abdomen.
Je li netko prijetio g. Safri?
Nastojimo prikupiti fizičke dokaze i svjedočanstva
te utvrditi jesu li svi slijedili sigurnosne procedure.
Kako je jedan od najvećih bogataša ubijen
u jednoj od najsigurnijih zemalja?
Istražitelje najviše zanima
kako se bilo tko mogao provući pokraj cijelog Safrina osiguranja.
GOSPODIN X
Bio sam Edmondov šef osiguranja.
Nastojao sam na sve misliti
jer je on slavan, bogat
i netko bi ga mogao napasti.
Edmond se bojao terorističkih organizacija,
mafije...
Stoga se okružio velikim osiguranjem.
Imao je ekipu od 25 osobnih čuvara
iz specijaliziranih vojnih postrojbi, poput Mossada.
Svakih nekoliko mjeseci dolazili su mi novi kandidati.
Stoj!
Vježbali smo oružane napade.
Edmond je bio vrlo zadovoljan cijelim osiguranjem.
S obzirom na toliku zaštitu, to se nije smjelo dogoditi.
Edmond Safra umro je baš kako je i strahovao.
Požar u kojem je umro podmetnula su dva maskirana uljeza.
Nekako su zaobišli osiguranje i ušli u Safrin penthaus.
Policija sumnja na profesionalce, vrlo vjerojatno organizirani kriminal.
Odgovorni za ovo očito imaju velik doseg...
BIVŠI DRŽAVNI TAJNIK
...i sposobni su organizirati smion, okrutan i osvetoljubiv napad.
Bio je milijarder,
šef međunarodnog financijskog carstva i imao je neprijatelje.
Istražitelji proučavaju veze s ruskom mafijom.
Mediji su vrlo brzo počeli govoriti
da je ruska mafija poslala ubojice da ubiju Edmonda.
U Izraelu nagađaju
da je ruska mafija naručila Safrino ubojstvo.
On je ulagao velik novac u Rusiju
i možda je postojala neka tajna veza.
RUSI
- U koga ću gledati? - Pa...
- Ja ću biti tu. - Dobro.
Tko je Bill Browder?
Bill Browder bio je Safrina veza s Rusima.
SURADNIK
Bili smo poslovni partneri.
Ja sam bio stručnjak za rusku burzu.
Pokrenuli smo zajednički pothvat, Fond Hermitage.
On je uložio prvih 25 milijuna.
Bili smo nevjerojatno uspješni.
Počeli smo s 25 milijuna dolara,
a u 18 mjeseci zaradili smo milijardu dolara.
Ali 1998. ruska vlada devalvirala je svoju valutu za 75 %.
Naši su klijenti izgubili 900 milijuna dolara.
Vrijednost rublja strmoglavila se na moskovskoj burzi.
Ruske su banke propale.
Situacija je postala kobna.
Većina je ruskih banki bankrotirala.
Edmond Safra ulagao je velik novac u Rusiji.
Njegove su banke ondje izgubile milijarde.
Posljednjih je mjeseci drastično srezao
poslovanje svojih banaka u Rusiji.
Moćni su ljudi sasvim sigurno nezadovoljni time.
Edmond se silno bojao Rusa
s kojima je nekoć poslovao.
Još jedno mafijaško ubojstvo u Moskvi.
Protekle su godine ruski mafijaši ubili više od 200 poslovnih ljudi.
U Rusiji je jako opasno.
Opasno je ulagati i poslovati.
Jedan je od najvećih problema s Rusijom
to što su većinski vlasnici tvrtki bili ruski oligarsi.
Oligarsi su izrazito bogati poslovni ljudi,
koji imaju potporu ruske vlade.
Edmond i ja imali smo grozno iskustvo.
Uložili smo u naftnu kompaniju Sidanko.
Ruski oligarh Vladimir Potanin bio je vlasnik 96 % Sidanka.
Jeste li vi oligarh?
Ne znam jesam li oligarh ili nisam,
ali nikad se nisam osjećao kao oligarh.
Najbogatiji ste čovjek u Rusiji.
Oligarh Vladimir Potanin kanio je ukrasti 75 % novca koji smo zaradili.
Rekao sam Edmondu Safri: „Morat ćemo se zaratiti s njime.”
On je rekao: „Ne smiješ se s njim zaratiti.
On je oligarh. Ubit će te.”
Sutradan je Edmond poslao 15 osobnih čuvara da me štite.
Provjeravali su ima li snajperista na krovu, autobombi...
Strepio sam.
Na svakom sam koraku očekivao
snajperista, bombu, otrov, tko zna što.
Safri sigurno nije bilo ugodno cijeli život tako živjeti.
Edmond je bio paranoičan.
Jer je nekoć surađivao s Rusima,
s vrlo sumnjivim likovima.
Osim toga, kad je Safra uložio novac u Browderov hedge fond,
otkrio je da se novac ruske mafije slijeva u američke banke.
Safra je to prijavio FBI-u.
Čini se da su Safrine banke obavijestile američku policiju
da suparnička njujorška banka pere novac ruske mafije.
Ruska je mafija možda iskoristila i njegove banke.
Republic National Bank prevozio je gotovinu u Rusiju.
Postojao je tzv. avion za novac,
koji je osigurao Republic National Bank,
a to je bila Edmondova banka.
Ukrcali bi velike sanduke s novcem
i prebacili novac iz New Yorka u Rusiju
avionom sa zaštitarima
i banke bi dobile gotovinu.
Pa pretpostavljam
da je FBI dijelom zbog toga istraživao Republic.
Njegova je banka svaki dan slala milijarde dolara u Rusiju.
Njegova je banka nedavno svjedočila u Kongresu
o navodnom pranju ruskog novca.
Republic je izvijestio FBI i ostale nadležne institucije.
FBI je poslao pismo Edmondovoj banci, u kojem zahvaljuje na suradnji.
HVALA VAM NA POMOĆI
Pismo je iz kolovoza.
5. KOLOVOZA 1999.
A u prosincu, četiri mjeseca poslije, on je ubijen.
Dao je te dokaze FBI-u i postao meta.
Nedugo nakon toga preselio se u Monako.
To je jedna od najsigurnijih zemalja na svijetu.
Safra se uselio u svoj penthaus La Belle Époque,
koji je bio iznad njegove banke.
Taj penthaus nije klasičan trosobni stan.
Prostire se na više od 900 četvornih metara.
U njemu je cijeli labirint soba.
Opremljen je gumbima za poziv upomoć
i neprobojnim roletama.
Postoji sklonište s posebnim, čvrstim vratima.
Kamere su na ulazu, u hodnicima i vani.
La Belle Époque bio je utvrda.
Bilo je potpuno nemoguće ući u njega.
Kako je moguće da su ubojice
uspjeli ući u jedan od najzaštićenijih privatnih domova?
Jedna je teorija da se u penthaus
lako moglo ući iz susjednog hotela.
Kuća je pretvorena u bunker,
ali ubojice su došli preko krova, vjerojatno prešavši iz Hermitagea,
jednog od najekskluzivnijih hotela u kneževini.
Taj je zločin šokirao Monegažane.
Tobože je ovdje jako sigurno.
Ako Monte Carlo izgubi svoj spokoj, bogataši će sutra otići odavde.
Za zemlju koja ovisi o reputaciji sigurne države,
kako bi se bogataši mogli ugodno osjećati,
ključno je da se ovaj slučaj riješi, izjavio je jedan dužnosnik.
ŽENEVA
Safrina obitelj i prijatelji
okupili su se u sinagogi u Ženevi u Švicarskoj
u povodu milijarderova pogreba.
Za nas je ovo strašan gubitak.
Hvala vam.
Njegova smrt potresla je bankarski svijet
te ispunila strahom Monako, mirnu kneževinu u kojoj je živio.
Sprovod se trebao održati u Jeruzalemu,
no iz sigurnosnih razloga premješten je u Ženevu.
Održan je pod budnim okom ženevske policije.
U to doba mnogi su sumnjali na rusku mafiju.
Ali na dan Edmondova sprovoda
dogodio se šokantan obrat.
Iz sjedišta ABC Newsa u New Yorku...
Čim je bogati bankar Edmond Safra
u petak ubijen u Monaku,
istražitelji su počeli nagađati da je odgovoran ruski organizirani kriminal.
A zapravo ga je ubio medicinski tehničar iz Amerike.
Večeras u Monte Carlu neobičan obrat u slučaju...
Bizaran obrat u slučaju umorstva...
Dok su prijatelji Edmonda Safre bili na sprovodu u Ženevi,
policija je u Monaku uhitila medicinskog tehničara
i optužila ga da je podmetnuo požar u kojem je ugledni bankar umro.
Taj je nagli obrat došao kao grom iz vedra neba.
Navodno je Ted Maher osmislio plan
da pred milijarderom ispadne junak.
Zapalio je vatru u košu za smeće planirajući spasiti Safru.
Ted Maher zapalio je vatru.
Obavijestio je zaštitara,
uvjeren da će vatrogasci ugasiti požar prije negoli se proširi.
Ubo se nožem da se čini kao da se borio protiv provalnika.
Odlučio je ubosti se nožem, zapaliti vatru
istrčati van i praviti se da se borio protiv uljeza?
To je bila suluda priča.
G. Maher,
m-a-h-e-r,
jutros je sve priznao.
Sam priznaje
da je to učinio sam, iz osobnih pobuda.
Sam!
Nema naznaka urote, nema naznaka da je ubojstvo naručeno.
Sam je to učinio. Tako tvrdi.
Jeste li pregledali snimke nadzornih kamera?
Ništa se ne vidi ni na snimkama izvana ni iznutra.
Ne znamo jesu li kamere oštećene ili onesposobljene.
Još ne znamo.
Mahera nakon priznanja čeka
optužnica za palež i posljedično ubojstvo.
Mogao bi dobiti kaznu doživotnog zatvora.
Odmah su me prevezli u zatvor.
Ne možete zamisliti kakav sam pakao proživljavao.
Uveli su me kroz ta vrata, a ja sam mislio na ženu i djecu
i pitao se koliko ću biti bez njih.
Znao sam da moram dokazati da sam nevin.
Michael Griffith, američki odvjetnik, javio se da pomogne Tedu s obranom.
Proklinjat će dan kad sam ja došao.
Ja sam spreman.
ODVJETNIK
- Snimamo? - Da.
Teda sam upoznao u zatvoru u Monaku.
U to doba
jedino sam znao da je Ted Maher bivši pripadnik Zelenih beretki
i da je optužen za ubojstvo Edmonda Safre.
Kad sam upoznao Teda, snimio sam mu trbuh i ubodne rane.
Policija je rekla da je sam sebe izbo da bi ispao junak.
Ted je, dakako, rekao: „Izbola su me dvojica napadača.”
Ted mi je rekao da su ga dan prije tog incidenta
ljudi u kombiju oteli s ulice u Nici.
Bilo je ovako.
Hodao sam ulicom.
Primijetio sam da me bijeli kombi drži na oku, da me prati.
Pitao sam se koji se vrag događa.
Sve se jako brzo dogodilo. Ugurali su me u kombi.
Nosili su maske, bili su naoružani
i zvučali su kao Rusi.
Pokazali su mu slike na kojima njegova žena izlazi iz kuće u New Yorku,
slike njegove djece...
Jasno su mi dali do znanja da moram učiniti što mi kažu,
pobrinuti se da čelične rolete na prozorima stana g. Safre
jedne konkretne noći budu podignute.
Rekao sam da tu noć ne radim, da imam slobodno.
Rekli su: „Bit ćeš ondje.”
Rekli su Tedu da ih mora slušati, u protivnome će požaliti.
Ako nešto pogrešno učinim, ubit će mi obitelj.
Ubit će ih, oteti, ozlijediti...
Kako užasan osjećaj!
Ne zaboravite, te noći nisam trebao raditi.
Ali rano uvečer...
Bio sam u hotelu i telefon je zazvonio.
Zvao me jedan od Safrinih upravitelja.
Rekao je: „G. Maher,
znam da zovem u posljednji čas, ali jedna sestra ima problem s vizom.”
I morao sam doći na posao.
Dobro, opišite mi tu večer.
Sa mnom je radila sestra Vivian.
Ona je prva otišla u Safrinu spavaću sobu
i cijelu smo se noć trebali izmjenjivati.
Provjerio sam sve prozore. Sve su čelične rolete bile spuštene.
Ali primijetio sam da su rolete na sestrinskoj sobi još podignute.
Pomislio sam: „Eto, ne moram ništa učiniti.”
Znao sam da su s razlogom podignute.
Mučno je kad znate da će se nešto dogoditi,
a nemate pojma što.
Bio sam u sobici koja je Safri služila kao teretana.
TERETANA
Najedanput me netko udario u zatiljak.
Ugledao sam uljeze. Njih su dvojica nosila maske.
Sjetio sam se obuke za specijalce.
Zgrabio sam uteg od 10 kg.
Udario sam jednog od njih. Pao je.
Drugi je imao nož.
Krenuo je prema meni i ubo me.
Uhvatio sam ga za ruku i pao.
Onda sam se onesvijestio.
Nakon što sam nekoliko sekundi bio bez svijesti,
došao sam sebi.
Krvario sam.
Osvrtao sam se oko sebe. Nigdje nikoga.
Ali stan je bio golem.
Otišao sam u sobu gdje je bio Safra.
Vivian je rekla: „Zaboga, krvariš!”
Ja sam rekao: „Netko je provalio.
Odvedi Safru u tzv. sklonište. Uzmi moj mobitel.
Pozovi pomoć.”
Safra je zalupio vratima i rekao:
„Aktiviraj alarm.”
U Safrinoj sobi bio je gumb za hitne situacije, za koji Ted nije znao.
Nitko nas nije obučio za hitne situacije.
Nitko nije znao za njega.
Ted je jedino znao za protupožarni alarm.
U sobi je bio koš za smeće. Poubelle na francuskome.
Stavio sam ga ispod detektora dima,
zapalio maramice i bacio ih u koš.
Alarm se oglasio.
Vivian zove pomoć. Mislim: „Netko mora doći, kvragu!”
Dođem do dizala.
Vrti mi se u glavi. Onesvijestim se.
Ako vaš klijent, kojem prijeti puno godina u zatvoru,
tvrdi da je tako bilo, ma koliko ga ja puta ispitivao,
onda mu moram vjerovati.
Michael Griffith.
Nazvala me Tedova žena Heidi.
Ispričala mi je što se njoj dogodilo.
Lily Safra, Edmondova žena...
Osoblje Lily Safre nazvalo je Heidi.
Bila sam zabrinuta za Teda. Je li dobro? Čula sam da je teško ozlijeđen.
Mama, kamo ćeš?
Heidi i njezina brata pozvali su u Monako.
Lily Safra platila im je let.
Otišla sam s bratom ravno u Nicu.
U zračnoj luci čekala nas je limuzina.
Vozač me trebao odvesti Tedu u bolnicu.
Na putu do bolnice netko je nazvao vozača.
Vozač je naglo okrenuo limuzinu
i dovezao nas ravno u policijsku postaju.
Pitala sam zašto.
Rekli su da moraju potvrditi moj identitet da bih posjetila muža.
Imala sam putovnicu.
Na policiji su me podrobno ispitivali o prošlosti, o tome kako je dobio posao...
Izašla sam iz postaje s bratom da malo predahnem.
Najedanput se pojavio auto s trojicom u crnim kombinezonima.
Zgrabili su nas i oteli nas.
Tri su nas dana držali u hotelskoj sobi, pod nadzorom.
Oduzeli su nam putovnice.
Probudim se u bolničkom krevetu. Uđu dva detektiva.
Kažu: „Planuo je golem požar. Edmond Safra i Vivian mrtvi su.”
Briznuo sam u plač, kao beba.
Nisam mogao vjerovati da su umrli.
Pitao sam se od čega.
UBOJSTVO
Pokazali su mi novine i rekli: „Vi ste za to krivi.
Potpišite ove dokumente.”
„Što je vama? Neću ništa potpisati!”
„To je priznanje da ste vi odgovorni.”
Rekoh: „Čujte, nisam nikoga ubio i neću ništa potpisati.”
Ali policajac je rekao: „Potpisat ćete.
Inače se vaša žena neće vratiti vašoj djeci.”
I pokazali su mi ženinu putovnicu.
PUTOVNICA
Kako užasan osjećaj! Prijete mojoj obitelji.
Ne mogu uopće zamisliti što će se dogoditi
ako ne potpišem taj dokument.
I potpisali ste ga?
Jesam. A što sam mogao? Što bi bilo tko učinio?
Žena se neće vratiti vašoj djeci.
Jedno ima 2,5 g., drugo 3,5, a treće osam.
Da, potpisao sam ga.
Što je u njemu pisalo?
U to doba nisam imao pojma.
Bio je na francuskome.
Ted Maher u priznanju tvrdi da nije htio nauditi Edmondu Safri,
da je on bio izvrstan poslodavac.
Tužilaštvo tvrdi da ne postoji šira urota
i vjeruje da je Ted Maher sve učinio sam.
Donekle je zvučalo uvjerljivo
da je zapalio vatru kako bi odglumio velikog junaka
i da se ubo u trbuh da situacija bude dramatičnija.
Ali Ted tvrdi da je to potpisao pod prisilom.
Ted se odrekao svega radi svoje obitelji.
Bok, tata.
Nadam se da ću uskoro doći kući.
- Poslala sam ti sliku. - Volim vas.
- I ja tebe. - Zapamtite to.
Dobro.
Bok. Volim te.
Bok.
Volim te.
O, Heidi, volim te!
Nisam imao motiv.
Zašto bih ubio koku
koja svaki mjesec snese zlatno jaje vrijedno 10 000 dolara
samo za moju djecu, ženu i stan?
K tomu mi je plaćao 600 dolara po smjeni.
Mislim... Imam sve.
Imam više nego što sam mogao zamisliti. Zašto bih to ugrozio?
Kad se dogodi zločin,
uvijek treba utvrditi tko je od njega imao koristi.
Safra i medicinska sestra ugušili su se.
Supruga je uspjela pobjeći.
Bankarova žena, koja je tada bila na drugom kraju stana,
ne smatra se sumnjivom.
Edmond je svoj imetak ostavio supruzi.
SUPRUGA
On joj je treći muž.
Kad sam istraživala Lily Safru,
nisam našla baš nikakve podatke o njezinu ranijem životu.
Kako se netko iz Rio de Janeira,
tko potječe iz srednje klase,
uzdigne u visine mondenog društva?
Četiri se puta udavala.
Svaki je put postala još bogatija.
U čemu je bila stvar? Zašto je bila tako neodoljiva?
Postala sam opsjednuta.
Otišla sam u Brazil
jer sam znala koliko je u Brazilu teško bilo što otkriti.
Pronašla sam neke ljude, ali šutjeli su kao zaliveni.
Silno su se bojali Lily.
Mislim da su je ljudi doživljavali kao opasnu ženu.
Uvijek sam se bojala da me netko prati.
Bila sam uvjerena da mi netko nadzire stan.
Napokon sam nabavila Lilyne školske podatke.
Iz njih sam uspjela saznati gdje je živjela.
Otišla sam u te četvrti i ljudi su je se još sjećali.
A onda sam otkrila paralele između Edmondove smrti
i onoga što se dogodilo njezinu drugom mužu Alfredu Monteverdeu.
Freddy Monteverde.
Znate li tu priču?
Bio je među najbogatijim ljudima u Brazilu.
Imao je stotine robnih kuća.
Zvale su se Pontofrio,
prema hladnjacima koje su uvozile.
Lily se udala za Alfreda u 1960-ima.
Nekoliko godina poslije
on je umro pod prilično čudnim okolnostima.
Kad sam dobila nalaz obdukcije,
saznala sam da se ubio, da je sam sebe ustrijelio...
dvaput.
Prva dva muža umrla su prirodnom smrću. Mislim da nijedan nije ubijen.
Pa, drugi je umro od dviju prostrijelnih rana u prsima.
Dobro.
Dakle, ipak je ubijen?
Navodno se sam ubio.
Kako se uspio dvaput ustrijeliti?
DVIJE PROSTRIJELNE RANE SAMOUBOJSTVO
Sve je bilo potpuno neuvjerljivo. Bilo je suludo.
Biznismen Alfredo Monteverde pronađen je mrtav u svojem domu.
Policija je zaključila da je posrijedi samoubojstvo.
Rosita Fanto, sestra Freddyja Monteverdea,
bila mi je dobra prijateljica.
Freddy je otkrio da ga Lily vara s Edmondom Safrom.
Freddy je nazvao Rositu i rekao joj
da će se obratiti odvjetnicima i rastati se od Lily.
Ubrzo nakon toga Freddy je pronađen mrtav.
Neobično je to koliko je brzo Lily preuzela njegovu imovinu.
Kad je Rosita saznala što se dogodilo, pošizila je.
Novac je trebao pripasti njoj.
U oporuci koju je Lily dala svima
ne spominju se njegova majka i sestra,
koje su bile prve dioničarke u njegovoj tvrtki.
Itekako je bilo paralela sa Safrinom situacijom.
Obojica su izmijenila oporuke samo nekoliko tjedana prije smrti.
Sretan rođendan, dragi Edmonde...
Edmond je pristao izmijeniti oporuku, ali je kanio poništiti izmjene.
Njegova braća i najbolji prijatelji Moise i Joseph
najedanput su isključeni iz oporuke.
OBMANA
Lily je naslijedila 4,8 mlrd. dolara, oslobođeno od poreza.
Tjedan dana prije Edmondove smrti oboje su postali državljani Monaka.
A državljani Monaka ne plaćaju porez.
Je li to podudarnost ili je to bio dio plana?
Vrlo je praktično.
Srdačno vam čestitam na ovoj iznimnoj prekretnici.
Gospođa Lily Safra.
Ljudi su sumnjali na Lily
ponajprije zato što su one noći kad je Edmond umro
osobni čuvari navodno imali slobodnu večer.
Nijedan član Safrina osiguranja nije bio s njim u noći kad je planuo požar.
Nekoliko mjeseci prije
Lily je izričito rekla da ne želi osiguranje u stanu
jer u Monaku nije opasno.
Otišao sam Edmondu
i on mi je rekao: „Slušaj, radi što moraš,
a da Lily ne dozna.”
Molim vas da ostanete sjediti.
Imamo iznenađenje za vas.
Ali Lily me otpustila,
a Samuel Cohen postao je novi šef osiguranja.
On je bio Lilyn čovjek.
Sve je radio upravo onako kako je ona htjela.
Idemo na zločin koji je potresao financijski svijet.
Istražitelji u Monaku ispituju osobnog čuvara
jednog od najvećih bogataša
kako bi saznali zašto nije bio nazočan kad je planuo požar
u ekskluzivnom penthausu Edmonda Safre.
GDJE JE BIO OSOBNI ČUVAR?
Lily Safra očito je imala svoje prste u svemu tome.
Edmonde,
mužu moj.
Edmonde, dragi moj...
Hvala ti.
Osjećam da smo muž i ja bliskiji nego ikad prije.
Počelo je suđenje Tedu Maheru.
Prijeti mu doživotni zatvor.
Ali Monako je žarko želio okriviti medicinskog tehničara.
Ovo nije bio jednostavan slučaj.
A, nažalost, nisu me se dojmili
monegaški odvjetnici koji su zastupali Teda.
MONEGAŠKA ODVJETNICA
Ja sam Sandrine Setton.
Za mladu odvjetnicu, a tada sam to bila, to je bio fantastičan slučaj.
Bila sam u Maherovu odvjetničkom timu, a onda je došao g. Griffith.
Potpuno smo se razilazili u pogledu strategije.
Nismo se slagali.
Oni su htjeli da se Ted drži priznanja.
Monegaški su odvjetnici rekli:
„Ne možete sada sve poreći jer bi to bio dokaz da lažete.”
Rekoh: „Lažem?
Dali su mi dokument koji je mogao biti i na svahilskom!”
Rekao sam: „Samo malo, Tede. Oteli su ti ženu
da te prisile da potpišeš priznanje.
To naglasimo.”
Mi smo smatrali da njegove tvrdnje,
o dvojici provalnika koji su ga ranili,
sud neće smatrati istinitima.
Jer nismo vjerovali da je uopće tako bilo.
Rekli su: „Michael se ne razumije u naše pravosuđe.
Ako učinite što vam on kaže,
upast ćete u jako velike nevolje.”
Za Teda bi najgora kazna bio doživotni zatvor.
„Želite se vratiti obitelji? Onda nam vjerujte.”
Morao sam se odlučiti. Što da izaberem? Što da radim?
Ted je naposljetku rekao
da neće poreći što je priznao.
Bio sam u nevjerici.
Pitao sam koga ti ljudi zastupaju,
Teda ili obitelj Safra ili Monako.
Rečeno mu je da je tako najbolje.
Ne znam što bih vam rekao.
- U igri je naš život. Tedov život. - Vaš život. Da.
Suđenje se pretvorilo u cirkus.
Svi su ga mediji pratili.
Ted je bio europski O. J. Simpson.
Idemo sada na suđenje u Monaku.
Došli su svi svjetski mediji.
Ted je optužen za palež
koji je prouzročio smrt Edmonda Safre i Vivian Torrente.
Suđenje je bilo prilika da dobijemo odgovore.
Što se zaista dogodilo u Safrinu penthausu?
JAVNO TUŽILAŠTVO
G. Maher
namjeravao je
inscenirati napad, koji bi tobože sam osujetio.
Tužilaštvo je iznijelo teoriju,
prema kojoj je on sve to isplanirao
kako bi ispao junak.
Javni tužilac tvrdio je da je Ted u financijskoj stisci,
pa je htio pokazati šefu Edmondu Safri
da može biti velik junak.
G. Safra tada bi nagradio Teda novcem.
Za njega je to bio zgoditak.
Glavna sestra Sonia Herkrath
došla je svjedočiti.
SVJEDOKINJA
Sonia je bila glavna sestra
i bila je ključna svjedokinja optužbe.
Radila sam za g. Safru od ožujka 1998.
A onda je Ted počeo raditi za g. Safru.
Već na samom početku Ted nije bio zadovoljan mnome.
Žalio se da mu ne dodjeljujem dovoljno smjena
i da ne zarađuje dovoljno da bi mogao uzdržavati obitelj.
Rekao je da taj petak nije trebao raditi, ali ipak je radio.
To nije istina.
Bio je u rasporedu. Izmislio je to.
Svjedokinja je iznijela neke veoma teške optužbe.
Prijeđimo na noć kad se dogodio incident.
Možete li opisati što se te noći dogodilo?
Drugoga prosinca 1999.
muški službenik i ja brinuli smo se o g. Safri tijekom dana.
Navečer smo predali službu Vivian i Tedu.
Primijetila sam da je Ted nekako unezvijeren
i da jedva čeka da izađemo iz penthausa.
Nešto je bilo sumnjivo.
Gđa Safra otišla je g. Safri poželjeti laku noć,
a Ted je navodno komentirao:
„Večeras ćete dobro spavati, gđo Safra.”
Problem je u tome što Sonia nije bila pouzdana svjedokinja.
Među njima je vladao velik antagonizam.
Ona je mislila da on želi njezin posao.
Sonia je bila šefica.
Ona i Ted nisu se slagali.
Oboje su htjeli moć.
Sonia je mislila da ću joj preoteti posao.
To je bilo suludo.
Nije mi to bilo bitno.
Ted je bio poput Jekylla i g. Hydea.
Bio je preagresivan.
Kad bismo pridizali g. Safru u krevetu,
Ted bi često rekao: „Polako, polako!”,
kao da želi reći da nisam oprezna.
G. Safra čuo bi to i, dakako, bio bi skloniji Tedu.
I odmah su mu povjerili brigu o g. Safri.
Nisam je mogao uvjeriti da ne želim njezino radno mjesto.
Samo želim raditi. Radi obitelji.
Činilo se da ratuju,
da se pred šefom nadmeću za položaj.
Tijekom stanke na suđenju
jedan od odvjetnika gđe Safre rekao je:
„Sonia, veoma ste hrabri.”
Ted mi je rekao da je Sonia dobila 100 000 dolara da svjedoči protiv njega.
Ja to ne znam.
Lily je potplatila glavnu sestru Soniu.
U tajnosti su se dogovorile da, citiram, neće pomoći Tedu.
Sve je sestre tako potplatila.
To nije istina.
Uvjerena sam da je Ted kriv.
Zaista je htio ispasti junak pred g. Safrom.
Ali plan mu je pošao po zlu.
Odvjetnik gđe Safre ispitao je Heidi.
SVJEDOČENJE HEIDI MAHER (GLASOVI GLUMACA)
U pismu ste Tedu napisali da je novac njegov gospodar.
Što ste time htjeli reći?
Čak se i ne sjećam toga.
Bio je opterećeniji zbog računa nego ja.
Uvijek smo otplaćivali kredit.
Da, bio je opterećen zbog novca.
Ali poznajem svog muža. Ne bi nikomu naudio.
Još sam puno toga željela reći, ali katkad sam se zablokirala.
Molim se da istina izađe na vidjelo.
Kao sljedeći dokaz javni tužilac predočio je snimke nadzornih kamera.
La Belle Époque bio je pun kamera.
Vani, unutra.
Ali činilo se da je snimka izbrisana.
Nedostajao je
dio u kojem se trebaju vidjeti provalnici.
Dva tjedna prije požara
Ted je bio u sestrinskoj sobi.
Stajao je na stolici
i prčkao je po stropu.
Provjeravao je električne kabele.
Javni tužilac istaknuo je da je u jednom razdoblju
Ted radio u kockarnici u Odjelu za videonadzor.
Tvrdio je da Ted zna onesposobiti kamere
jer je imao iskustva s time iz Las Vegasa.
Naposljetku je spomenuo i njegovu prošlost u Zelenim beretkama.
Tvrdio je da, s obzirom na to da je bio u medicinskoj jedinici,
zna gdje se može raniti,
a da ne ozlijedi vitalan organ.
Rekli su da je moj muž nedvojbeno kriv.
Ali ima rane na mjestima u abdomenu koja ne može dosegnuti.
Ljevak je, a ima rane na desnom boku.
Ako se netko tko se razumije u anatomiju namjerava ubosti,
sigurno neće ciljati aortu i iskrvariti.
To je bilo smiješno.
Dokazi govore da nam Monako nešto prešućuje.
OBRANA
Obrana je tvrdila da Ted nije izravno odgovoran
za smrt Edmonda Safre.
Monegaška policija i vatrogasna služba krive su zbog nemara.
Odlučili smo se oštro okomiti na Monako.
Ted Maher i odvjetnik Michael Griffith, slavni njujorški pravnik,
žele svaliti krivnju na hitne službe.
Ted to nije očekivao.
Mislio je da će, čim se oglasi detektor dima,
policija doći u roku od 10-15 minuta. I došla je.
Ali, pazite sad, ušli su tek za dva i pol sata.
Odlučili smo dokazati da je policija odugovlačila
i da su zbog toga g. Safra i Vivian Torrente umrli.
U 4.49 aktivirao se požarni alarm.
U 4.53
vratar u predvorju zgrade
ugleda Teda Mahera kako objema rukama pritišće abdomen.
Zapiše u notes: „Muškarac je nastrijeljen.”
Kad je vratar nazvao policiju,
rekao je da je muškarac nastrijeljen metkom.
Ta je zabuna imala dramatične posljedice.
Zbog toga je sve kasnilo.
Elitna jedinica htjela je osigurati zgradu,
makar morala pretražiti 23 kata podzemne garaže.
Podzemna garaža imala je 23 kata.
Policija je morala pregledati cijelu zgradu
prije nego što pusti vatrogasce unutra.
A vrijeme samo curi i curi.
Vivian me nazvala i u panici me molila:
„Sonia, molim te, nazovi policiju!”
Rekla sam da je policija već ondje.
Nakon toga nazvala sam šefa osiguranja La Leopolde
i on je dojurio u Monako.
U 5.20 na mjesto događaja došao je Samuel Cohen,
šef osiguranja, s ključevima od šefova stana.
SVJEDOČENJE S. COHENA
Došao sam i rekao im kako i kamo da idu.
Nitko me nije slušao. Odbili su moju pomoć.
To je bila noćna mora. Vladao je potpuni kaos.
Odlučio sam sâm otići na peti kat.
Otišao je dizalom u predvorje,
gdje su ga zaustavili policajci.
Stavili su mu lisičine i rekli: „Ne smijete ići gore.”
Sjedim na podu u lisičinama.
Jedan od vatrogasaca kaže: „Bojim se.
Bojim se visine.”
O, zaboga!
Nije li to vaš posao? Morate biti u stanju penjati se u visine!
Ostanete bez teksta kad čujete takvu izjavu.
U 6.15 vatrogasci počnu gasiti požar.
U svjedočanstvima smo čuli
da je policajac rekao vatrogascima da ne ulaze
sat i 45 minuta nakon mog odlaska.
Nešto mi promiče?
Zar sam ja za to kriv?
Dok su g. Safra i Vivian bili u skloništu...
SKLONIŠTE/KUPAONICA
...šest su me puta zvali
i govorili su da dim prodire u sklonište.
Preklinjala sam policiju: „Molim vas, idite u penthaus!”
U 6.30 Vivian je posljednji put telefonirala.
U sedam su vatrogasci ušli u Safrinu sobu.
U 7.45,
gotovo tri sata nakon prvog poziva policiji,
pronašli su beživotna tijela Edmonda Safre,
u crvenom naslonjaču,
i Vivian Torrente, na tlu pokraj njegovih nogu.
Dakle, vatrogasci nisu gasili požar,
policija nije razvalila vrata.
Kao da su namjerno uprskali.
Suđenje medicinskom tehničaru pretvorilo se u suđenje lokalnoj policiji.
Da policija i vatrogasci nisu bili tako nesavjesni,
g. Safra bio bi preživio.
Dogodila se nevjerojatno velika pogreška,
koja je, nažalost, imala tragične posljedice.
Svjedočenje Safrina osobnog čuvara posebno je šokantno.
On je opisao potpuni kaos.
Osiguranje nije bilo ondje, policija je zakazala,
kamere nisu funkcionirale.
Toliko je toga pošlo po zlu...
Bizarno.
Napokon je došlo vrijeme da čujemo gđu Lily Safru.
SVJEDOČENJE LILY SAFRE (GLUMIČIN GLAS)
Legla sam u krevet i zaspala.
Najedanput sam začula nekakvo zvono. Uporno je zvonilo.
To je bio telefon.
Zvao me muž. Rekao je:
„Chérie, u kući su napadači.
Ranili su Teda Mahera. Zaključaj se i nazovi policiju.”
Najedanput su se sve rolete same podignule.
Ali samo do visine ograde.
Nisam znala kako sam izašla, ali izašla sam.
Safra nije htio izaći iz kupaonice. Bojao se da je opasno.
Oglušio se i na ženine molbe.
Nazvala ga je na mobitel i rekla mu da je zrak čist.
Ja samo znam da je Joseph Safra vjerovao da je Lily ubila njegova brata.
Joseph mi je rekao da on zbog nje nije izašao iz skloništa.
Jer su imali svoju šifru:
ako kaže Edmondu da izađe iz sobe,
on ne smije otvoriti vrata jer su u opasnosti.
Rečeno mu je da ne izlazi iz skloništa
dok mu osobni čuvari ne kažu da smije.
Takav je protokol.
Saznao sam za taj protokol dok su mene štitili.
To je za slučaj da njegovoj ženi prijete pištoljem.
Bila je lukava. Veoma lukava.
Edmondova su braća na suđenju izjavila:
„Za nas nema dvojbe
da su naš voljeni brat Edmond i Vivian Torrente
žrtve podmuklih postupaka.
Oni što su tog sudbonosnog jutra bili na mjestu događaja
znaju što su učinili i što nisu.”
To je vrlo teška osuda.
Nakon više od dva i pol sata vijećanja
sud je ocijenio da je američki medicinski tehničar odgovoran
za smrt Edmonda Safre i Vivian Torrente.
Nije li pravosuđe u Monte Carlu predivno?
Amerikanac je osuđen na deset godina zatvora
na tzv. monegaškom suđenju stoljeća.
Osudili su me na deset godina zatvora iako nisam kriv.
Mislim da smo pretjerali.
Oni žele lijepo zaključiti cijeli slučaj i iskoristiti mog muža kao žrtveno janje
kako bi se Monako i dalje doimao kao sigurno utočište.
Ovo nije cijela priča i neću dopustiti da ovako završi.
Edmondova udovica
danas posjeduje golemo bogatstvo od više od tri milijarde dolara.
Jedna je od najbogatijih žena na svijetu.
Medicinski tehničar ostaje u zatvoru.
Monegaška je čast očuvana.
Pročitavši transkripte suđenja i proanaliziravši sve,
mislim da Tedu nisu pravedno sudili.
Sude li u Monaku ikomu pravedno?
U Monaku nema pravde!
ZATVORSKI CIMER
Zovem se Luigi Ciardelli.
Dijelio sam ćeliju s Tedom Maherom.
Amerikancem.
Moj cimer Luigi bio je jako, jako loš čovjek.
Pljačka, kokain, prostitutke... Tako je njegov život izgledao.
Otimao sam bogatašima i davao siromahu.
Ne „siromasima”.
Jednina. „Siromahu.” Sebi.
Zatvor se može opisati kao hotel s pet zvjezdica.
To je „Monte Carlo”!
„Najbolji zatvor na svijetu” itd.
Daju ti toliko hrane i toliko sira
da ti kolesterol ode u nebo.
Ali taj zatvor nije namijenjen za dugotrajnu robiju.
Ted Maher mora odslužiti ostatak kazne
u francuskom zatvoru.
Za tri mjeseca trebali su me premjestiti u zatvor u Francuskoj,
u kojem je 85 % muslimana.
I dalje ćemo loviti neprijatelja.
Predsjednik Bush glumi kauboja u Afganistanu i Iraku.
Bio sam osuđen na smrt.
Shvatio sam da moram pobjeći.
Osmislio sam
bijeg.
U šetnji je predložio da igramo šah.
Igrali smo.
Rekao je: „Što kažeš na to da pobjegnemo iz Monte Carla?”
Morao sam vjerovati tako lošem čovjeku
jer bi me bilo tko drugi vjerojatno bio cinkao.
Ja sam htio otići.
Kako se ta misija zvala?
„Jebi se, Monako!”
Osiguranje je u zatvoru vrhunsko.
Vanjske i unutarnje kamere,
detektori buke i senzori...
Činilo se da će biti teško pobjeći.
Zvao se Stijena, Bunker.
U ćeliji je bio prozor.
Imao sam prekrasan pogled na Sredozemno more.
Ali kroz hrpu rešetaka.
Sestra mi je poslala četiri pilice u malenoj knjizi,
koju mi je osobno donio velečasni Peter Ball.
Znao sam da on ima pejsmejker i da neće ići kroz detektor metala.
Da.
Ted tvrdi da je on prošvercao pilice.
Smiješno mi je to.
Tedova opsesivna potreba da bude glavni lik
nikako mi nije jasna.
Prva prepreka bila je pocinčana metalna mreža debljine 1,6 mm.
To ne zvuči strašno, ali, kad je pocinčana, jako struže.
Kad je pilite, proizvodite veliku buku.
...pravo na šutnju...
Kad smo smjeli gledati televiziju, jako bismo pojačali zvuk.
Pošto bih prerezao rešetke, trebao mi je jedan sat za kamuflažu.
Poslužio sam se pepelom.
Pomiješao sam pepeo cigareta s ljepilom.
I pepelom sam premazao rešetku.
On me tapšao po leđima i govorio:
„Dobar si! Picasso!”
Rezao sam te rešetke pet i pol tjedana.
Te je večeri bila utakmica Lige prvaka.
Svi su zatvorski čuvari gledali televiziju,
okrenuti leđima videonadzoru.
Rekao sam: „Luigi, idemo.”
„Samo trenutak, Tede.
Ti imaš debelu guzicu.
Ja nemam.”
Luigi je rekao: „Ne, ja moram ići prvi jer sam lakši.”
„Baš me briga tko će prvi.”
Prođem i spustim se.
Uže je obješeno jer još on mora sići.
A Ted gore lamata nogama.
Ja odem.
Jebi se, Monako!
Ukratko, ostavio me na cjedilu.
Ted je opet najebao. Cimer je zbrisao u Italiju.
Ted krene kroz prozor i zaglavi se.
Rekao je da je zapeo.
Nakon pet-deset minuta
počeo je disati kao na trudničkom tečaju.
I napokon je prošao.
Bio je najpoznatija osoba u Monaku.
Ondje zatvorenici ne nose narančaste kombinezone.
Obuku vas kao običnu osobu,
gotovo kao turista.
On se spusti niz brdo
i naiđe na trojicu policajaca.
Stoje ondje u odorama.
Policajci mu kažu: „Bonsoir, monsieur.”
On kaže: „Bonsoir, monsieur.”
Zatim je hodao skroz do Nice, 40 kilometara!
FRANCUSKA
Uspio sam. Jebote! U drugoj sam državi.
Nisam u Monte Carlu. U Francuskoj sam.
Dotad je počela padati kiša i bilo je hladno.
Došao sam u hotel s dvije zvjezdice.
Noću je bio zatvoren, pa sam pokucao.
Rekao sam zaposleniku na francuskome
da mi se auto pokvario, da sam Amerikanac.
„Smijem li telefonirati, s'il vous plaît?”
„Da, nema problema. Allez.” Pustio me unutra.
Ted nije imao novca, pa je nazvao sestru.
Ona je rekla: „Ajme, presretna sam što mogu razgovarati s tobom!”
Rekao sam da mi kaže broj svoje kreditne kartice.
Dala mu je broj kartice. On nazove, pazi sad...
Nazove svog svećenika, velečasnog Balla.
Kaže mu: „Velečasni, čujte, trebam novac.
Možete li doći nekamo? Naći ćemo se na cesti blizu Nice.”
A zatim nazove suprugu.
Pitala sam: „Tko je to?” Odgovorio je: „Ja. Ted.”
Nastavio je govoriti. Ja nisam mogla prozboriti.
Rekao je: „Vani sam.” Rekoh: „Molim?”
Rekao je: „Vani sam.”
Odmah me prekinula. „Isuse, bjegunac si!
Neću razgovarati s tobom. I ja ću imati problema.
Nemam ti što reći.”
I prekinula je.
Ali to nije sve. Ona nazove mog odvjetnika Monegažanina,
a on nazove zatvor.
Odvjetnik pita: „Je li moj klijent još ondje?”
Pogledaju moj krevet. U njemu sam.
„Da, još je ovdje.”
„Allez, g. Maher. Allez.”
Povuku pokrivač. „Oh, putain de merde!”
Velečasni nazove policiju i policija uđe Tedu u trag.
Promrzao sam. Napunim kadu vrelom vodom.
Zapalim cigaru.
Napokon slobodan!
Spavam kao beba.
Mora u podne izaći iz hotela.
Ted ostane do 12.
U 11.55 policija dojuri, uhvati ga
i odvede ga.
Nisam uspio ni gaće obući!
Isuse Bože! Sve sam to prošao da bi me izdali žena,
odvjetnik, svećenik...
Bože sveti! Gore ne može!
Još je prerano, Heidi.
Ali izazvao je nekakav međunarodni incident.
Krasno.
NE BAŠ SJAJAN BIJEG
Htjela sam mu pomoći da se vrati kući,
ali sad se čini da sam sebi uništava život.
Dijelom sam htjela da se vrati,
ali više me plašilo što će biti kad se vrati.
Znam da djeca trebaju oca,
ali mislim da nije zdravo da Ted bude u njihovu životu.
Ne trebam ga i ne želim ga.
Upropastio si je idućih sedam godina života.
A zapravo i ostatak života.
Jer neće poznavati svoju djecu kad se vrati kući.
A mene sasvim sigurno neće poznavati.
Mislim da je Heidi Maher shvatila
da je udana za luda čovjeka.
Ubrzo se rastala od njega.
Sjećate li se da sam prije spomenuo
da je njegovu suprugu oteo vozač Lily Safre?
Vozač me trebao odvesti Tedu u bolnicu.
Vozač je naglo okrenuo limuzinu
i dovezao nas ravno u policijsku postaju.
Tužili smo Lily Safru,
u Heidino ime, zbog otmice.
Uoči suđenja u New Yorku
Heidi me nazvala i rekla: „Želim od svega odustati.”
Suđenje je trebalo početi u New Yorku,
ali dva dana prije suđenja Heidi je povukla tužbu.
Zašto je to učinila?
Zbog novca.
Ovo ću reći neslužbeno.
Nemojte to... To samo vama govorim.
Navodno...
U gotovini.
Ne smijem to javno reći.
Lily Safra joj je platila.
Platila joj je da povuče tužbu.
Ne znam je li ili nije.
Ali katkad dva i dva daju četiri.
Poslije sam saznao da je u New Yorku kupljena kuća
za 360 000 dolara,
bez ikakvog zajma.
Lily je bila prelukava da bi rekla: „Ovo je mito.”
Rekla je: „O, sirotice!
Moj će vam odvjetnik dati ček na 250 000 dolara.”
I sve će se neugodne stvari zaboraviti.
Sad sam u francuskom zatvoru
i moraju me izručiti natrag Monaku.
Čeka me drugo suđenje, zbog bijega iz zatvora.
Dobio sam još devet mjeseci povrh prvobitne kazne.
Nakon što sam u zatvoru proveo 2865 dana...
Sudac Hullin oštro je kritizirao monegaško pravosuđe.
Jedan od sudaca u mom slučaju obratio se javnosti.
„Sjećate se medicinskog tehničara Mahera, upletenoga u Safrin slučaj?
Sve je bilo unaprijed dogovoreno, i prije nego što je on ušao u sudnicu.”
Sudac Hullin prokazao je određene spletke.
Katkad su u kaznenim postupcima presude bile poznate i prije saslušanja.
Sudac ga je već na samom početku odlučio proglasiti krivim.
Kao u Alisi.
Jesi li spremna za kaznu?
Kaznu? Ali prvo treba donijeti presudu.
Činilo se da je presuda prethodila suđenju.
Optužbe suca Hullina pred Prizivnim sudom u Monaku
potresle su kneževinu.
Može li se podmititi ljude? Podmititi institucije? Može.
Monako je prilična banana republika.
U Monaku knez zahtijeva oštru stegu.
Monegaško je pravosuđe tako oštro
kako bi se imidž kneževine pošto-poto očuvao.
Monako je svojevrstan privatni klub milijardera.
Najedanput je ubijen jedan od najvećih milijardera.
Što sad morate?
Reći da se to ovdje ne događa.
„Ne brinite se. Dođite u Monako. Neće vas ubiti.”
Monakom upravlja princ Albert.
Princ Albert nije osobito ugodan lik.
Bio je dobar s Vladimirom Putinom.
Ako ste vidjeli sliku na kojoj Putin jaše konja, bez košulje...
Snimljena je u Sibiru.
Princ Albert i Putin bili su ondje zajedno.
Tko je god tako blizak s Putinom,
sigurno pokupi malo Putinove zloće.
Putinova vojska propagandista
izmislila je svakakve optužbe protiv mene.
Optužili su me da sam ja ubio Edmonda Safru.
Što mislite, tko je ubio Edmonda Safru?
Rusi. Ruska mafija.
I Lily je u tome imala nekakvu ulogu.
Samo zato što previše elemenata upućuje na to.
Nakon Edmondove smrti Lily odluči prodati La Leopoldu.
Jedna vila na Azurnoj obali postat će najskuplja vila na svijetu.
Navodno je potpisan predugovor.
Ime kupca nije poznato.
No svi su pogledi uprti u Rusiju.
Predugovor o kupnji kuće potpisao je Mihail Prohorov.
Prohorov, ruski magnat koji posjeduje 18 milijardi dolara,
jedan je od najvećih bogataša u Rusiji.
On ponudi 500 milijuna dolara.
Uplati polog od 10 %, oko 50 milijuna dolara.
Ali dogovor propadne.
A Lily kaže: „Žalim, zadržat ću novac.”
Ona zadrži 50 milijuna dolara, a on ode.
Je li to nekakva čudna isplata?
Ostao je bez 53 milijuna dolara. Tek tako.
Zar itko može tako lako podnijeti gubitak 53 milijuna?
Ma kako bogat bio.
Iako je sudac rekao da je proces bio montiran,
Teda nisu pustili ranije.
Ipak je odslužio kaznu.
Kad su me napokon pustili, odveli su me na helidrom
i prevezli me helikopterom u Nicu.
Odande sam avionom otišao u New York.
Napokon slobodan! Slobodan sam. Da.
Možemo završiti. Hvala, Tede.
Molim.
KRAJ
Ovdje je priča trebala završiti.
No nedugo nakon ovog intervjua dogodilo se nešto zanimljivo.
Ted je nestao.
Mjesecima ga nije bilo.
Traži me više od sto policajaca.
NOVI MEKSIKO
Neću ići
u jebeni zatvor
ni na jednu minutu
kad nisam kriv.
Osobito ne nakon onoga u Monaku.
Neću to opet proživljavati.
Činilo se da se povijest ponavlja.
Ted me prije uvjeravao da je u Monaku bio nevin,
a sad je opet bio u bijegu jer su mu „smjestili”. Opet.
Hodges.
Izdali su jebene naloge za moje uhićenje. Ne znam kamo bih.
Nikomu ne mogu vjerovati, Hodge. Ne mogu.
Iskreno govoreći, trebam nekakvo skrovište.
Piši mi poslije. Uključit ću mobitel.
Čut ćemo se tada. Ali sad ću se isključiti.
Nakon Monaka Ted je promijenio ime u Jon Green.
Sudski arhiv.
Pokušavam saznati za što je netko optužen.
- Zanima vas za što je optužen? - Da.
Dobro.
Jon Green.
Provala, krađa, krivotvorenje, prijevara.
Ajme.
Green je optužen da je krivotvorio čekove supruge s kojom se razišao.
Policajka se pojavila u banci. „Vi ste Jon Green?”
„Jesam. Izvolite?” „Možete li izaći?”
Znaš što mi je ta mlada policajka učinila?
Omamila me jebenim elektrošokerom!
Shvatio sam da moram brzo zbrisati iz grada.
Policija se obratila policijskim postajama u drugim državama
na temelju dojava, a uključio se i FBI.
Sve je to bila namještaljka.
Kažem ti. Nemam ti zašto lagati.
Postoje nalozi za moje uhićenje.
Sve je to sranje.
Sve prate. Pratili su moj mobitel
iako SIM kartica nije bila u njemu.
Gledam ove gluposti na televiziji.
Vrlo je inteligentan.
Često se čini da je jedan korak ispred nas.
Gotovo kao da je podmornica. Sakrio se u dubinu.
Moraš shvatiti, stari, da samo pokušavam preživjeti.
Hej, stari, kako si?
Svaki me tjedan zvao i katkad smo satima razgovarali.
Poginem li iznenada u prometnoj nesreći,
znaj da si jedini s kim sam mogao razgovarati
i komu sam sve rekao.
Što sam više slušao, više sam gubio objektivnost.
Suludo je kako sve izvrću,
tako da sve ispadne jako loše.
Polovinu vremena pitao sam se govori li istinu,
a drugu polovinu zvučalo je kao fantazija.
Toliko o tome da si nevin dok ne dokažu da si kriv!
Dobar dan. Slušate vijesti.
Policija i dalje traži
čovjeka s tako bizarnom pričom
da se čini prebizarnom da bi bila istinita.
Znaš da sam nevin.
Svaki jebeni put ista jebena priča!
Tko sam ja? Ubojica iz Monte Carla.
Ne vidiš nikakav obrazac u tome?
Pas mater!
Sranje.
Slušate vijesti.
Jon Green, odnosno Ted Maher, pronađen je i uhićen.
BJEGUNAC UHIĆEN
OKRUG EDDY PRIHVATNI CENTAR
Pošto je neko vrijeme bio u zatvoru, detektivi su ispitali Teda.
Moram vam reći vaša prava.
Imate pravo na šutnju. Sve što kažete...
A onda sam saznao ovu vijest.
Treba vas pritvoreni muškarac iz okružnog prihvatnog centra.
Jon Green.
Da prihvatite besplatni poziv, pritisnite 1.
Nećeš vjerovati, jebemu.
Za što vas točno optužuju?
Za kazneno djelo poticanja na umorstvo.
Slušate vijesti.
Dok je Jon Green služio zatvorsku kaznu,
navodno je platio drugom zatvoreniku da mu ubije ženu.
Kako, molim?
Što je Ted učinio?
Dok je bio u zatvoru,
Ted je navodno nekomu platio da mu ubije suprugu.
Ma super.
Heidi?
Ne, novu suprugu.
Nisam iznenađena što je Ted učinio takvu ludost.
Plan nije proveden u djelo, ali Greena u ponedjeljak čeka suđenje.
To je bezočna laž, jebemu!
Znam što sam učinio i što nisam.
Odmah ću ti reći,
boli me kurac što bilo tko sad misli!
Kad nekoga pogledaš u oči,
znaš je li muljator ili prevarant.
Kad nekoga pogledaš u oči, znaš govori li istinu.
Je li vam ovo samo dodatna potvrda svega onoga što ste govorili o Monaku?
Apsolutno.
Pitam se što Michael Griffith sad misli.
Tedov je život takav. Svaki put ugazi u neko govno.
S njim je uvijek nekakva drama.
Nema joj kraja.
Ted je postavio svjetski rekord u gluposti.
Mogao bih napisati knjigu o Tedovoj gluposti, a nazvao bih je
Glupost Teda Mahera.
Čini se da Ted ipak može učiniti loše stvari.
Unajmio je ubojicu? Ajme!
Tko bi to učinio?
Htio sam vjerovati Tedu na riječ,
ali počeo sam dovoditi u pitanje i najosnovnije podatke.
- Moje vojno iskustvo? - Da.
Uvijek sam se divio njegovoj vojnoj karijeri.
Odabrali su me za specijalne postrojbe.
Je li to bila istina?
Ja sam član Zaštitnika Zelenih beretki.
Mi tražimo i raskrinkavamo
ljude koji tvrde da su „pravi” pripadnici Zelenih beretki,
a nisu.
Ima li ikakve šanse, na temelju ovog dokumenta,
da je bio u Zelenim beretkama?
Nema nikakve šanse da je završio medicinsku obuku specijalnih postrojbi
ni da je bio u Zelenim beretkama.
Nije istina da je bio u Zelenim beretkama.
SUD OKRUGA EDDY
Hvala. Možete sjesti.
Uvedimo Greena.
Dobro.
Jon Green optužen je za kazneno djelo poticanja
na umorstvo s nakanom, svjesno i namjerno.
A onda se zapitate: „Što se zaista dogodilo
u Monaku 3. prosinca 1999.?”
Smrt bogatog bankara Edmonda Safre postaje sve tajanstvenija.
Zašto bi ga netko htio ubiti?
Tehničar je priznao.
Počnete sve preispitivati.
Ugurali su me u kombi.
Oteli su ga tajanstveni ljudi.
Naravno da se to nije dogodilo.
Nosili su maske.
Udario sam jednog od njih. Pao je.
Je li bilo uljeza?
Mislim da nije bilo nikakvih uljeza.
Ted nikad nije bio u Zelenim beretkama.
Cijeli je život izmišljao sitne laži.
To takozvano priznanje nisam razumio jer je bilo na francuskome.
Tedovo priznanje nije bilo na francuskome.
Prije negoli ga je potpisao, preveli su ga na engleski.
Suludo. Nevjerojatno.
Prilagodio je stvarnost tako da ide njemu u korist.
Bilo je jako puno laži.
Puno mašte.
Ne sumnjam da je Ted bio kriv
i nije bilo nikakve urote.
SUD OKRUGA EDDY
Vrijeme je, g. Green.
Molim vas da ustanete.
Proglašavamo tuženika Jona Greena
krivim za kazneno djelo poticanja na umorstvo s nakanom,
prema prvoj točki optužnice.
G. Green ostat će u pritvoru do izricanja kazne.
Dame i gospodo porotnici, obavili ste svoju dužnost.
Čak sam žalosna.
Upropastio si je život,
iz nekih svojih pobuda.
Siroče.
OKRUG EDDY PRIHVATNI CENTAR
Iskreno, situacija mi se ne čini dobrom.
Čini se da se ponavlja ista stvar
kao u Monaku.
Pa, ovo... Monako je bio prije 20 godina.
- Da. - Ovo nije repriza Monaka.
Tlak mi skoči
pri pomisli da je tužilaštvo to uopće spomenulo.
U Monaku nije bio Jon Green.
Nego Ted Maher.
S razlogom je sudski nalog naslovljen na...
Ted je i dalje tvrdio da je nevin.
Baš kao u Monaku, sad je u američkom zatvoru, premda je nepravedno optužen.
Istina će se kad-tad saznati.
Je li on najveći nesretnik na svijetu
ili serijski lažljivac, koji odbija preuzeti odgovornost?
Prije tri godine pitao sam vas jeste li lažljivac.
Jesam li ja lažljivac? Nipošto. Ni govora.
Opet pitam. Jeste li lažljivac?
Ne. Ni govora.
- Jeste li bili iskreni prema meni? - Jesam. Prema svima ovdje.
Možeš me pogledati u oči i vidjeti govorim li istinu.
Nemam zašto lagati. Gotovo je.
Tijekom protekle četiri godine upoznao sam Teda i suosjećao sam s njim.
Nisam se nadao da će ovako završiti.
Jedino mogu zaključiti da on zaista vjeruje u svoju verziju događaja.
Davno sam vas pitao tko je ubio Edmonda Safru.
Tko je ubio Edmonda Safru?
Rusi. Ruska mafija.
- Jeste li promijenili mišljenje? - Ne.
Možda bi trebao otići u Rusiju i pitati Vladimira za to.
BROWDER JE BIO META NEKOLIKO RUSKIH ATENTATA
I DALJE PUTUJE S OSOBNIM ČUVARIMA
OBITELJ SAFRA TUŽILA JE ISABEL VINCENT
NJEZINA JE KNJIGA ZABRANJENA U LILYNOJ DOMOVINI BRAZILU
Na snimanju sam. Ne mogu sad razgovarati. Je li važno?
LILY SAFRA TUŽILA JE LEDI COLIN ZBOG KNJIGE
KNJIGA JE POSLIJE OBJAVLJENA, NO S PUNO IZMJENA
GRIFFITH JE ORGANIZIRAO INSCENACIJU TEDOVA PROCESA
ODVJETNICI LILY SAFRE ZABRANILI SU JE U ZADNJI ČAS
HEIDI MAHER NIJE ODGOVORILA NA NAŠU MOLBU ZA INTERVJU
ALI NEMAMO DOKAZA DA JOJ JE LILY SAFRA PLATILA
PRINC ALBERT OŠTRO JE OSUDIO RUSKU INVAZIJU NA UKRAJINU
I MONAKO JE RUSIJI UVEO SANKCIJE
LILY SAFRA UMRLA JE 2022.
IMALA JE 1,3 MILIJARDE DOLARA
ZATVORENIK
TED MAHER ALIAS JON GREEN OSUĐEN JE NA DEVET GODINA
TREBAO BI IZAĆI NA SLOBODU 2031.
KRAJ
(POD UVJETOM DA NE POBJEGNE)
Prijevod titlova: Vojmir Špoljarić